Секторот за инспекциски надзор во областа на социјалната заштита и заштита надецата при Министерството за труд и социјална политика преку инспекторите за социјална заштита Мијалче Стојанов со службена легитимација број 0008 и Томислав Цветковски со со лиценца за инспектор со сериски број 49181002, изврши редовен инспекциски надзор над субјектот на инспекциски надзорЈУ Меѓуопштински центар за социјална работа Делчево, со седиште на Ул. ,,Орце Николов,, бб, Делчево, застапуван од Директорот Благој Стоименовски и со Записник ИП1 број 16-289 од 13.06.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/19, 146/19, 275/19,302/2020, 311/2020, 163/2021, 294/2021 и 99/22) го донесе следното

**Р Е Ш Е Н И Е**

Се наредува на Благој Стоименовски, Директор на ЈУ Меѓуопштински центар за социјална работа Делчево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ,, број 53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Во диспозитивот на решението за ставање под старателство и престанок на старателство, да се внесува обврската на Центарот, да го известува матичарот во рок од 15 дена од денот на правосилноста на решението, а ако лицето ставено под старателство има недвижен имот да го извести и надлежниот орган кој ги води книгите за евиденција на недвижности, согласно член 141 од Законот за семејството.

**Рокот за извршување на изречената инспекциска мерка под точка 1 е од денот на приемот на решението и постојано**

2..Центарот во диспозитивот на решението за ставање под старателство да ја внесува обврската на старателот, да доставува извештај секоја година, како и тогаш кога тоа ќе го побара Центарот, согласно член 151 од Законот за семејството.

**Рокот за извршување на изречената инспекциска мерка под точка 2 е од денот на приемот на решението и постојано**

3.Центарот, во книгите за Евиденција на лица под старателство и на старатели, да ги внесува промените, односно бројот и датумот на решението за престанување на старателството, согласно член 14-а став 1 од Законот за семејството.

**Рокот за извршување на изречената инспекциска мерка под точка 3 е од денот на приемот на решението и постојано**

4.Центарот по завршување на постапката пред надлежниот суд за одземање на деловна способност од привремениот старател, да бара да достави извештај за својата работа и за преземените мерки и активности за заштита на интересите на лицето, за текот и исходот за постапката во која го застапувал лицето под старателство, согласно член 151, член 169 и член 170 од Законот за семејството.

**Рокот за извршување на изречената инспекциска мерка под точка 4 е од денот на приемот на решението и постојано**

5.Центарот да бара од старателот извештајот за управување со имотот и за лицето под старателство што го поднесува еднаш годишно, да биде сеопфатен, да содржи износ на редовните и вонредните приходи во извештајниот период, состојбата на имотот на денот на поднесување на извештајот, да достави податоци за управување и располагање со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот (податоци за комунални трошоци на месечно ниво, месечен износ на пензија, надоместок за помош и нега од друго лице и други приходи и расходи), за да може да се утврди состојбата со имотот и работата на старателот, општата здравствена состојба, ако боледувало опис и траење на болеста опис на својата работа, согласно член 151 од Законот за семејството.

**Рокот за извршување на изречената инспекциска мерка под точка 5 е од денот на приемот на решението и постојано**

6. Центарот во случај кога престанува потребата за старателство да го повика старателот во определен рок да поднесе извештај за работата и за состојбата на имотот на лицето под старателство, како и да го предаде имотот на управување на лицето кое било под старателство, односно на родителот или на посвоителот, согласно член 157 од Законот за семејството.

**Рокот за извршување на изречената инспекциска мерка под точка 6 е од денот на приемот на решението и постојано**

7. Центарот во предметот број УП1-08-54/20 на В.Ј. лице ставено под старателство, кое што користи право на семејна пензија и надоместок за помош и нега од друго лице, да донесе решение да се изврши попис и процена, имотот да се предаде на старателот на управување и располагање и да именува комисија која ќе го врши пописот и проценката на имотот на лицето под старателство, согласно член 143 од Законот за семејството.

**Рокот за извршување на изречената инспекциска мерка под точка 7 е 30 дена од денот на приемот на решението и постојано**

8.Центарот во предметот број УП1-08-54/20 на Н.Н. малолетно лице ставено под старателство, да обезбеди податоци за поседување на недвижности за родителите на малолетното лице од надлежниот орган кој ги води книгите за евиденција на недвижностите и доколку утврди дека имаат имот, да донесе решение да се изврши попис и процена на имотот и имотот да се предаде на старателот на управување и располагање, да именува комисија која ќе го врши пописот и проценката на имотот и по службена должност да поведе оставинска постапка пред надлежниот орган, согласно член 141 и 143 од Законот за семејството.

**Рокот за извршување на изречената инспекциска мерка под точка 8 е 30 дена од денот на приемот на решението и постојано**

9. Центарот, во постапката за ставање под старателство и во постапката за преиспитување по службена должност, еднаш годишно, да бара од старателот документација за подобноста за вршење на старателската функција, односно докази дали се исполнети условите пропишани со акон, согласно член 139 од Законот за семејството.

**Рокот за извршување на изречената инспекциска мерка под точка 6 е од денот на приемот на решението и постојано**

10. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Мијалче Стојанов со службена легитимација број 0008 и Томислав Цветковски со лиценца со лиценца за инспектор со сериски број 49181002, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Делчево, со седиште на ул.,,Орце Николов,, бб, Делчево, застапуван од Директорот Благој Стоименовски и состави Записник бр.16-289 од 13.06.2022 година, во кој се констатирани недостатоци и неправилности во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, стрател за посебен случај и преземање на потребните мерки за остварување на целите на стрателството.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-289 од 13.06.2022 година .

Инспектори за социјална заштита,

Мијалче Стојанов

Томислав Цветковски